IMagn 39
Region: Asia Minor — Caria 

πρεσβευτα και θεαρου παραγενο[μενου παρα] τας πολιος των μαγνητων των ποτι τω[ι μαιαν]δρωι φιλισκου του πυθαγορα ποτι το κοιν[ον] των αχαιων και αποδοντος το ψαφισμα εν ω[ι] κατακεχωριστο ο χρησμος ο γεγενημενος υπο του θεου του εν δελφοις λωιον ειμεν κα[ι] αμεινον τοις σεβομενοις αρτεμιν λευκοφρ[υ]αναν και ταν πολιν και ταν χωραν ιεραν και [α]συλον νομιζουσιν διαλεγεντος δε και τα λοιπα ακολουθως τοις εν τωι ψαφισματι κατακεχωρισμενοις και αξιως τας τε πολιος τας αποστειλασας και του κοινου των αχαιων και εμφανιζοντος ταν τας θεου επιφανειαν και τας γεγενημενας υπο των προγονων ευχρηστιας ποτι το[υς] ελλανας και παρακαλουντος τους αχαιους απ[οδ]εξασθαι ταν παναγυριν και εκεχειριαν και τον αγω[να] στεφανιταν ισοπυθιον τον τε μουσικον και γυμνικον και ιππικον ον τιθεντι ται αρτεμιδι ται λευκο[φ]ρ[υ]αναι και ταν πολιν και ταν χωραν αυτων ιεραν και ασυλον [κ]αι διοτι επακολουθησαντες τοις αξιουμενοις και συναυξ[η]σαντες τας αρτεμιδος τας τιμας ακολουθ[α] πραξοντι ται τε του θεου μαντειαι και των προ[γε]γενημενων ποθ αυτους φιλανθρωπων τοις δ[ε] αχαιοις πατριον εστι συναυξειν τας τε τιμας τας παρ εκαστοις οσοι και τοις αχαιοις συν[αυ]ξοντι δεδοχθαι τοις αχαιοις αποδεξασθ[αι] ταν τε θυσιαν και τον αγωνα στεφανιταν ισοπυθιον ον τιθητι α πολις των μαγνητων ται α[ρ]τεμιδι ται λευκοφρυηναι και ταν πολιν και ταν χωραν αυτων ειμεν ιεραν και ασυλο[ν] καθως παρεκαλει φιλισκος ο αποσταλεις π[ρ]εσβευτας και θεωρος τους δε δαμιοργους των [α]χαιων αναγραψαι το ψαφισμα το παρα τας π[ο]λιος των μαγνητων και το δογμα των αχαιων εις σταλαν λιθιναν και αναθεμεν εις το ιερον του διος του αμαριου οπως φανερον ηι και τοις λοιποις ελλασιν διοτι οι αχαιοι τοις ποτι το θειον ευσεβως διακειμενοις ταν αυταν αιρεσιν εχοντες διατελεοντι ακολουθα πρασσοντες ται των προγονων αιρεσει αι θελοντι προαγειν και συναυξειν τα τε ενδοξα και τας τιμας τας παρ εκ[ασ]τοις των φιλων καταχωριξαι δε κα[ι] τους νομ[ο]γραφους το δογμα των αχα[ιω]ν εις [τους ν]ομο[υς] τους πρωτους [και ιαρο]υς [τους δε γρα]μ[ματεις χρη]ματιξαι τοις αχα[ιοι]ς δομε[ν δε και] ξενια τωι [πρεσβευ]ται διοκλη τον ταμιαν τα μεγιστα εκ των νομ[ων ]. ομοιως δε απεδεξαντο και ηλειοι.